ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሰሜን ኮርያ ንካልኣይ ግዜ ባላስቲክ ሚሳይል ናብ ጃፓን ተኲሳ። 15 መስከረም 2017 ምንጪ ስእሊ, AFP መግለጺ ስእሊ, ውሽጢ ጃፓንን ደቡብ ኮርያን ነቲ ምትኳ ሚሳይል ኮኒነን ሰሜን ኮርያ ናብ ጃፓን ባላስቲክ ሚሳይል ዝተኮሰት ንኻልኣይ ግዜ እንትኸውን ቅድም ከብል ኒኩሌር ቦምብ ምስፈነወት ድሕሪ ከልተ ሰሙን ምዃኒ 'ዩ ። እቲ ፍፃመ ኣብቲ ዞባ ሓድሽ ራዕዲ ፈጢሩሎ። እቲ ዝተተኮሰ ሚሳኤል ክሳብ 770 ኪሎ ሜትሮ ብራኸ አንትሕምበብ፥ ኣብ ባሕሪ ሆካይዶ ቅድሚ ምብፅሑ ድማ 3700 ኪ.ሜ ርሕቐት ከምዝተጉዓዘ ሰራዊት ምክልኻል ደቡብ ኮርያ ኣፍሊጡ። ቅድሚ ክልተ ሰሙን ኣብ ልዕሊ ጃፓን ምስ ዝተተኮሰ ኒኩሌር እንትነፃፀር፥ እቲ ናይ ሐዚ ልዕል'ቲ ፈላማይ ዝትወንጨፈን ነዊሕ ርሕቐት ዝተጉዓዘን ኮይኑ ተረኺቡ። ቀዳማይ ሚንስትር ጃፓን ሺንዞ ኣቤ ኸምዚ ዝዓይነቱ "ሓደገኛ ተግባር"፡ ሃገሮም ፈፂማ ክትፃወሮ ከምዘይትኽእል ተዛሪቦም። ኣብ መግለፂኦም "ሰሜን ኮርያ በዚ ኩነታት ክትቕፅል እንተኾይና፥ ብሩህ መፃኢ ኣይክህሉን" ክብሉ ኣታሓሳሲቦም። ምንጪ ስእሊ, EPA መግለጺ ስእሊ, ቀዳማይ ሚንስትር ጃፓን ሺንዞ ኣቤ ሰሜን ኮርያ ንሰላም ዓለም-ለኸ ማህበረሰብ ስግኣት ትኸውን ምህላዋ ተዛሪቦም። ነቲ ምውንጫፍ ሚሳኤል ስዒቡ፥ ደቡብ ኮርያ ብወገና ናብቲ ባሕሪ ክልተ ፕላሲቲክ ሚሳይላት ተኲሳ እያ። ሚንስትር ጉዳያት ወፃኢ ኣሜሪካ ሬክስ ቲለርሰን፥ ነቲ ተግባር ኮኒኖም። ብመሰረት ሕቶ ኣሜሪካን ጃፓንን፡ ጉባኤ ፀጥታ ውድብ ሕቡራት መንግስታት ሎማዓንቲ ኣብ ኒውዮርክ ከተማ ህፁፅ ከካይድ እዩ። ብመዳይ ቁጠባ ምስታ ሃገር ጥቡቕ ርክብ ካብ ዘለወን ቻይናን ሩስያን ግብረ-መልሲ ከምዘድሊ ዝሓበሩ ቲለርሰን፡ "ቀጥታዊ ዝኾነ ስጉምቲ ብምውሳድ ነዚ ተግባር ከምዘይፃወርኦ ከረጋግፃ ይግባእ" ኢሎም። ንቤት ምኽሪ ፀጥታ ሃገሮም ህፁፅ ኣኼባ ዝፀውዑ ፕረዚደንት ደቡብ ኮርያ ሙን ጄ-ኢን፡ ኣብ ከምዚ ዝበለ "ከቢድ ኩነታት" ምስ ሰሜን ኮርያ ዘተ ምክያድ ዘይሕሰብ እዩ ምባሎም፥ ኤጀንሲ ዜና ዮንሃፕ ፀብፂቡ። ምንጪ ስእሊ, Reuters/KCNA መግለጺ ስእሊ, ሰሜን ኮርያ ኣብ መእተዊ ወርሒ መስከረም ፈተነ ከምተካይድ ዕላዊ ገይራ ነይራ። ሰራዊት ምክልኻል ደቡብ ኮርያ ከምዝሓበሮ ነቲ ኣብዚ ሰሙን ክጠብቕ ዝተገበረ ማዕቐባት ስዒቡ፡ ንፈለማ እዋን ዝተፈነወ ሚሳኤል፥ ካብ መዓልቦ ነፈርቲ ሱናን እዩ ተተኲሱ። ኣብ ውቅያኖስ ፓስፊክ ቅድሚ ምጥሓሉ ድማ፥ ሆካዪዶ ብዝተብሃለት ኣብ ምዕራብ ጃፓን ትርከብ ደሴት ኣቢሉ'ዩ ሓሊፉ። ዜጋታት ጥንቃቐ ንክገብሩ፥ ሳይረን (ድምፂ ሓደጋ) ተፈንዩ፤ ሓፂር መልእኽቲ ፅሑፍ እውን ብሞባይል ክባፃሕ ተገይሩ። ተዓዘብቲ ከምዝበልዎ እቲ ሚሳኤል ማእኸላይ ርሕቐት ዝሕምበብ እዩ። ሰሜን ኮርያ፥ ኣብ ፓስፊክ ኣብ እትርከብ ጉዋም ዝተብሃለት ግዝኣት ኣሜሪካ፥ ሚሳኤል ናይ ምትኳስ መደብ ከምዘለዋ ኣፍሊጣ እያ። ካብ ፒዮንግያንግ 3,400 ኪ.ሜ ርሒቓ እንትትርከብ፥ ማእኸላይ ርሕቐት ዝሕምበብ ሚሳይል ከምዝኣኽላ ይግመት። ሕዚ ነቲ ማእኸላይ ርሕቐት ዝሕምበብ ሚሳይል፡ ብነዊሕ ርሕቐትን ልዑል ብራኸን ፈቲናላ። ቀፃሊ ስጉሚ ድማ ዋሶንግ-14 ICBM ዝተብሃለ ዓይነት ሚሳይል፥ ኣብ ልዕሊ ጃፓንን ናብ ርሕቕ ዝበለ ክፋል ፓስፊክን ምፍታን እዩ ክኸውን። ምንጪ ስእሊ, KCNA መግለጺ ስእሊ, ጃፓን ኣብ ዝሓለፈ ወርሒ ንዘካየደቶ ፈተነ፡ "ተራእዩ ዘይፈልጥ ስግኣት" ክትብል ጃፓን ገሊፃቶ ነይራ። እዚ ኩሉ ምዕባለታትን ፈተነታትን ሚሳኤላት ሰሜን ኮርያ ድማ፥ ነታ ቀንዲ ዒላምኣ ዝኾነት ኣሜሪካ ንምውቃዕ ዝዓለመ ከምዝኾነ ይዝረብ። ብማዕቐባት ውድብ ሕቡራት ሃገራት ዓወፅወፅ ኣብ ምባል እትርከብ ሰሜን ኮርያ ተደጋገምቲ ፈተነታት ሚሳኤል እናካየደት መፂኣ እያ። ሻድሻይ ፈተንኣ እውን ሃይድሮጅን ቦምብ ምንባሩ ዝዝረበሉ ሚሳኤል፥ ቅድሚ ክልተ ሰሙን ኣካይዳ። ሰሜን ኮርያ፥ ንጃፓን ከምተጥሕላ፤ ንኣሜሪካ ድማ ናብ ሓሙኹሽቲ ከምትቕይራ ተሓንያላ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
